open-index/open-wikipedia-markdown huggingface dataset:
מיקל דמסגור

**מיקל קרוג דמסגור** (בדנית: **Mikkel Krogh Damsgaard**; נולד ב-3 ביולי 2000) הוא כדורגלן דני המשחק בעמדת הקשר בברנטפורד ובנבחרת דנמרק.

## קריירת מועדונים
### תחילת הקריירה

דמסגור החל לשחק כדורגל בעיר הולדתו בעודו בן שמונה בלבד, כשאביו היה המאמן שלו. במהלך משחק עם קבוצת הכדורגל של יילניה, דמסגור נצפה על ידי צייד כישרונות של מועדון הכדורגל נורשלן, שהיה במשימה לעקוב אחר שחקן אחר, אך לבסוף שם את עיניו על דמסגור. הוא הצטרף לשורות המועדון כשחקן מתחת לגיל 12 בחוזה נערים עד שנת 2020.

### נורשלן

ב-27 בספטמבר 2017, דמסגור ערך את הופעת הבכורה שלו בקבוצה הבוגרת של נורשלן, כשהיה בן 17. הוא שותף בכל דקות המשחק במשחק הגביע מול וייגור, ואף רשם בישול בניצחון 0–4 על האחרונה.

הופעת הבכורה שלו בליגה הדנית הגיעה ב-26 בנובמבר 2017 במשחק מול הורסנס.

### סמפדוריה

ב-6 בפברואר 2020, נודע שדמסגור חתם על חוזה לארבע שנים בשורות סמפדוריה מהסרייה א' האיטלקית, כאשר החוזה שלו יכנס לתוקף החל מ-1 ביולי, סכום העברה היה כ-6.7 מיליון אירו. ב-17 באוקטובר של אותה השנה, הוא כבש את שערו הראשון בליגה בניצחון 0–3 על לאציו.

### ברנטפורד
ב-10 באוגוסט 2022 חתם בברנטפורד מהפרמייר ליג. ב-27 באוגוסט ערך הופעת בכורה בקבוצה, בתיקו 1-1 עם אברטון.

## קריירה בינלאומית
ב-21 ביוני 2021, דמסגור כבש שער בניצחון 1–4 על נבחרת רוסיה במסגרת שלב הבתים של יורו 2020, וכתוצאה מכך הפך לכובש הדני הצעיר ביותר אשר כובש באליפות אירופה בעודו בן 20 שנים ו-353 ימים. ב-7 ביולי, הוא הבקיע את השער הראשון במשחק חצי הגמר מול נבחרת אנגליה; לעומת זאת, שער זה לא הספיק לדנים כדי לנצח ולהעפיל לגמר הטורניר, זאת לאחר שהנבחרת ספגה הפסד 2–1 לאחר הארכה.

נכלל בסגל נבחרת דנמרק לטורניר יורו 2024.

## קישורים חיצוניים

## הערות שוליים

קטגוריה:כדורגלנים דנים
קטגוריה:חלוצי כדורגל דנים
קטגוריה:כדורגלני נורשלן
קטגוריה:כדורגלני סמפדוריה
קטגוריה:כדורגלני נבחרת דנמרק
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:כדורגלני ברנטפורד
קטגוריה:דנים שנולדו ב-2000
יחסי אוקראינה–קזחסטן

[ממוזער|הסנאטור הקזחי בקטס בקנזרוב (מימין) נפגש עם נשיא אוקראינה [וולודימיר זלנסקי בשולי אירוע השבעתו במינסק, 2019]]
**יחסי אוקראינה–קזחסטן** הם יחסי החוץ המתקיימים בין **[[קזחסטן]]** ל**[[אוקראינה]]**.

## סקירה כללית
בין המדינות קשר היסטורי רב, שכן עד שנת 1918 היו שתי המדינות חלק מהאימפריה הרוסית ולאחר מכן, עד 1991 היו חלק מברית המועצות. שתי המדינות כוננו יחסים דיפלומטיים מלאים בשנת 1991 עם קבלת העצמאות של שתיהן.

בקזחסטן חיים כיום בין 895,000 ל-2,400,000 תושבי קבע ממוצא אוקראיני. שתי המדינות חברות יחד בחוגים בינלאומיים שונים, כמו האומות המאוחדות, שותפות לשלום ובארגון לביטחון ולשיתוף פעולה באירופה. שתי המדינות גם חולקות אופי גאוגרפי דומה: המרחק בין שתי הנקודות הקרובות ביותר ביניהן הוא רק , שמופרדים על ידי רוסיה.

הסחר הדו-צדדי בין אוקראינה לקזחסטן בשנת 2012 היה לפי הערכות גורמים רשמיים כ-4.4 מיליארד דולר, כפול ממה שהיה בשנת 2010.

ב-14 באוקטובר 2013 נפגש שר החוץ הקזחי ארלן אידריסוב עם שר החוץ האוקראיני, ליאוניד קוז'רה. השניים דנו בקידום שיתופי פעולה בין שתי המדינות. בשנת 2014 היה אמור לבקר בקזחסטן נשיא אוקראינה, ויקטור ינוקוביץ'. אולם ינוקוביץ' הודח מהנשיאות באותה שנה. אף שרוסיה, שהיא בעלת השפעה עצומה על קזחסטן, התנגדה בתוקף לממשלה שלאחר המהפכה בקייב, ממשלת קזחסטן הודיעה כי תמשיך לקיים יחסים מלאים עם אוקראינה.

## נציגויות דיפלומטיות
* קזחסטן מחזיקה באוקראינה שגרירות בקייב וקונסוליית כבוד באודסה.
* אוקראינה מחזיקה בקזחסטן שגרירות בנור-סולטן וקונסוליה כללית באלמטי.

## ראו גם
* יחסי החוץ של אוקראינה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
צ'ומה אוקיקי

**צ'וקוומה ג'וליאן "צ'וּמָה" אוֹקיקי** (באנגלית: **Chukwuma Julian "Chuma" Okeke**; נולד ב-18 באוגוסט 1998) הוא כדורסלן אמריקאי, המשחק בקבוצת ריאל מדריד מליגת העל הספרדית בכדורסל והיורוליג, בעמדות הסמול פורוורד והפאוור פורוורד.

## קריירת תיכונים ומכללות
אוקיקי נולד וגדל באטלנטה שבג'ורג'יה. בשנתו האחרונה בליגת התיכונים האמריקאית, 2017, זכה בתואר "שחקן העונה של ג'ורג'יה" ("Mr. Georgia Basketball"), לאחר שרשם ממוצעים של 24.4 נקודות ו-15.0 ריבאונדים למשחק עבור קבוצת "תיכון וסטלייק".

בשנת 2017 החל ללמוד באוניברסיטת אובורן אשר באלבמה. בעונתו הראשונה בקבוצת הכדורסל שלה קלע 7.5 נקודות בממוצע למשחק כשחקן ספסל, ובעונתו השנייה שימש כשחקן חמישייה קבוע, ותרם 12.0 נקודות ו-6.8 ריבאונדים למשחק. במשחק שמינית גמר טורניר אליפות המכללות, מול אוניברסיטת קרוליינה הצפונית, סבל אוקיקי מקרע ברצועה הצולבת הקדמית אשר השבית אותו ממשחק למשך שנה שלמה. על אף הפציעה, החליט לעזוב את האוניברסיטה ולהעמיד את עצמו לבחירה בדראפט ה-NBA.

## קריירת משחק מקצועית
בדראפט ה-NBA 2019 נבחר אוקיקי בבחירה ה-16, על ידי אורלנדו מג'יק. בשל הפציעה, חתם אוקיקי על חוזה בקבוצה רק לקראת עונת , לאחר שנה של שיקום ואימונים אישיים. ב-27 המשחקים הראשונים של עונת הרוקי שלו קלע אוקיקי 4.4 נקודות בממוצע למשחק בלבד, אולם ב-18 המשחקים הנותרים הציג שיפור משמעותי, ותרם 12.8 נקודות, 4.8 ריבאונדים, 2.8 אסיסטים ו-1.5 חטיפות למשחק.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת אובורן
קטגוריה:בחירות דראפט של אורלנדו מג'יק
קטגוריה:כדורסלני אורלנדו מג'יק
קטגוריה:אמריקאים שנולדו ב-1998
ג'אומטרי

**ג'אומטרי** (באנגלית: **Geometry**) היא יצרנית מכוניות חשמליות, שבסיסה בהאנגג'ואו שבסין. היא הוקמה על ידי ג'ילי באפריל 2019. בנובמבר 2021 הוחל שיווק גם בישראל.

עד שנת 2025 מתכננת ג'אומטרי להשיק 10 דגמים חשמליים חדשים מלבד ארבעת הדגמים הקיימים שלה.

נקראת גם **ג'ילי ג'אומטרי**.

## לוגו ג'אומטריה היסטוריה

קובץ:לוגו גיאומטרי.png|2019–2022
קובץ:Geometry 2019.svg|2022–הווה


## דגמים
* **[[ג'אומטרי A]]** – מכונית חשמלית במרכב סדאן, הושקה בשנת 2019.
* **[[ג'אומטרי C]]** – מכונית חשמלית במרכב קרוסאובר, הושקה בשנת 2020.
* **[[ג'אומטרי EX3]]** – קרוסאובר חשמלי המבוסס על ג'ילי X3, הושק ב-2021.
* **[[ג'אומטרי E]]** – קרוסאובר עירוני, הושק ב-2022.
* **[[ג'אומטרי M2]]** – מכונית מיני, הושקה ב-2022.

## מכירות
רכביה של גיאמטרי נמכרם בעיקר בסין אך בנובמבר 2021 החל השיווק של דגם ה-C בישראל. בחודש מרץ 2022 מסרה גיאמטרי ישראל את דגם ה-1,000 מדגם C ועד לחודש מאי מסרה גיאמטרי ישראל למעלה מ-1,163 דגמי C.

### סין
להלן נתוני המכירות של החברה בסין.

### ישראל
להלן נתוני המכירות של החברה בישראל.

## גלריה

קובץ:Geely Geometry A.jpg|ג'אומטרי A
קובץ:Geometry C 006.jpg|גימאומטרי C


## קישורים חיצוניים

****

## הערות שוליים

*
קטגוריה:ג'ילי
קטגוריה:יצרני מכוניות חשמליות
קטגוריה:יצרני רכב סיניים
ג'אומטרי C

**ג'אומטרי C** (באנגלית: **Geometry C**) היא מכונית חשמלית במרכב קרוסאובר, בעלת חמישה מקומות ישבה, שמיוצרת על ידי ג'אומטרי משנת 2020. היא הוצגה במאי 2020, והגיעה לישראל ב-7 באוקטובר 2021 עם שיווק שהחל ב-1 בנובמבר 2021.

## מפרט טכני
היא כוללת מנוע חשמלי המספק כ-204 כ"ס. סוללת ליתיום יון בקיבולת 53 קוט"ש המאפשרת טווח נסיעה חשמלי של 350 ק"מ או סוללת ליתיום-יון בקיבולת 70 קוט"ש המאפשרת טווח נסיעה חשמלי של 460 ק"מ. התאוצה מ-0 ל-100 קמ"ש אורכת 6.9 שניות (סוללה 53 קוט"ש) או 7.0 שניות (סוללה 70 קוט"ש) והמהירות המרבית עומדת על 150 קמ"ש.
קצב הטעינה המקסימלי בטעינה איטית עומד על 11.04 קוט"ש - 16 אמפר בטעינה תלת פאזית.
קצב הטעינה המקסימלי בטעינה מהירה עומד על 75 קוט"ש.

## ג'אומטרי M6
היא מתיחת הפנים לג'אומטרי C, היא נחשפה ב-28 באוגוסט 2022. בשלב זה לא ברור האם הג'אומטרי M6 מחליפה בפועל את הג'אומטרי C או שהיא תימכר בסין במקביל. היא כוללת עיצוב חדש לגמרי לתא הנוסעים, העיצוב החיצוני לא שונה כמעט מהג'אומטרי C למעט הפגוש שקיבל עיצוב מעודכן. גם מערכות ההנעה שונו והטווח הוגדל אך ג'אומטרי לא מספקת את הנתונים לעת עתה.

## גלריה

קובץ:Geometry C 001.jpg|מבט קדמי
קובץ:Geometry C 002.jpg|מבט אחורי
קובץ:Geometry C 011.jpg|פנים המכונית


## קישורים חיצוניים

* 

## הערות שוליים

C
קטגוריה:מכוניות חשמליות
קטגוריה:קרוסאובר
קטגוריה:דגמי מכוניות שהושקו ב-2020
Halo (סדרת טלוויזיה)

**הֵיילוֹ** (באנגלית: **Halo**) היא סדרת טלוויזיה מדע בדיונית אמריקאית המבוססת על זיכיון משחקי הווידאו הפופולרי באותו השם. הסדרה הפכה לראשונה זמינה לצפייה בשירות הסטרימינג פרמאונט+ ב-24 במרץ 2022. בסדרה מככבים פבלו שרייבר, נטשה מקאלהון, צ'ארלי מרפי, ג'ן טיילור, שבאנה עזמי, בוקים וודבין, קייט קנדי, נטשה קלזק, ירין הא ובנטלי קאלו. אוטו באת'רסט משמש כבמאי עם סטיבן ספילברג כמפיק בפועל.

בפברואר 2022, טרם עליית העונה הראשונה, הסדרה חודשה לעונה שנייה. ביולי 2024 הסדרה בוטלה אחרי שתי עונות.

## תקציר העלילה
עלילת הסדרה מתרחשת במאה ה-26 בעקבות מלחמה בין האנושות לברית תאוקרטית של חוצנים המכונים "הברית". העלילה מתמקדת בחייל העל מאסטר צ'יף הקצין ג'ון-117 ובקרבות בהם הוא מעורב במטרה להגן על האנושות.

## שחקנים ודמויות
* פבלו שרייבר – מאסטר צ'יף הקצין ג'ון-117, חייל-על מתנשא המכונה "ספרטאן"
* נטשה מק'להון – ד"ר קתרין האלסי, מדענית מטעם האו"ם ויוצרת פרויקט ספרטאן II.
* ירין הא – קוואן הא
* צ'רלי מרפי – מייק
* שבאנה עזמי – האדמירל מרגרט פרנגוסקי, מנהלת ONI.
* בוקים וודביין – Soren-066
* זית גריי – מירנדה קיז
* קייט קנדי – קאי-125
* נטשה קולזאק – ריז-028
* בנטלי קאלו – ואנאק 134
* ברן גורמן – וינשר גראת'
* דני ספאני – לא ידוע
* ג'ן טיילור – קורטנה (דיבוב), בינה מלאכותית.

## סקירת הסדרה

## הפצה
בינואר 2024, יצא הטריילר הרשמי הראשון של העונה השנייה של הסדרה. שני הפרקים הראשונים של העונה השנייה צפויים לצאת ב-8 בפברואר בפרמאונט+, עם פרקים חדשים שיצאו מדי שבוע לאחר בכורת העונה.

## קישורים חיצוניים
* 

## הערות שוליים

קטגוריה:פרמאונט+: תוכניות וסדרות
קטגוריה:תוכניות טלוויזיה באנגלית
קטגוריה:סדרות דרמה אמריקאיות
קטגוריה:סדרות מדע בדיוני אמריקאיות
קטגוריה:תוכניות טלוויזיה שעלו לשידור בשנות ה-2020
קטגוריה:סדרות טלוויזיה המבוססות על משחקי וידאו
קטגוריה:סדרות טלוויזיה אמריקאיות שעלו לשידור בשנת 2022
אנחנו (סדרת טלוויזיה)

**אנחנו** (באנגלית: **Us**) היא סדרת דרמה קומית בת ארבעה פרקים של BBC One, המבוססת על רומן באותו שם מאת הסופר האנגלי דייוויד ניקולס, שגם עיבד את הספר לטלוויזיה. מככבים בסדרה טום הולנדר וססקיה ריבס המגלמים זוג נשוי.

ג'פרי סאקס ביים את הסדרה, והמוזיקה המקורית היא מאת אולי ג'וליאן (Oli Julian).

## תקציר עלילה
לפני שהבן, אלבי, עומד לעזוב את הבית כדי ללמוד באוניברסיטה, בני הזוג דאגלס וקוני פיטרסון (טום הולנדר וססקיה ריבס) מתכננים לצאת לטיול באירופה שתהיה "חופשה של פעם בחיים". קוני מתוסכלת מחייה אחרי 24 שנות נישואים, עם דאגלס, ביוכימאי מאורגן ששונא לקחת סיכונים. כאשר אלבי יוצא מהבית, היא גם רוצה לעזוב ולא להישאר נשואה. הסיפור עוקב אחר דאגלס ובני המשפחה במהלך הטיול, כשהוא מנסה לזכות מחדש באהבתה של קוני. הסדרה מציגה את ההווה יחד עם פלאשבקים להיכרותם של דאגלס (איאן דה קסטקר) וקוני (ג'ינה ברמהיל).

## צוות השחקנים
* טום הולנדר – דאגלס פיטרסן
* ססקיה ריבס – קוני פיטרסן
* טום טיילור – אלבי פיטרסן
* איאן דה קסטקר – דאגלס הצעיר
* ג'ינה ברהמהיל – קוני הצעירה
* ת'דאה גרהם – קאט
* סופי גראבול – פרייה
* שארלוט ספנסר – קארן פיטרסון

## הפקה
הסדרה צולמה בין יולי לאוקטובר 2019.

בסדרה המשפחה מגיעה לפחות יעדים מאשר ברומן מסיבות תקציביות ולוגיסטיות. עם זאת הצוות עבד ביותר מ-162 אתרי צילומים הכוללים אתרים בלונדון, בקינגהאמשייר, פריז, אמסטרדם, ונציה וברצלונה.

בספטמבר 2020 שודרה הסדרה לראשונה ברשת ה-BBC.

## פרקים

## קישורים חיצוניים

* 
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2020
קטגוריה:תוכניות טלוויזיה שמתרחשות בפריז
קטגוריה:סדרות טלוויזיה על משפחות
ג'אומטרי A

**ג'אומטרי A** (באנגלית: **Geometry A**) היא מכונית חשמלית קומפקטית במרכב סדאן, בעלת חמישה מקומות ישיבה, שמיוצרת על ידי ג'אומטרי משנת 2019. היא הוצגה בתערוכת הרכב הבינלאומית של שאנגחאי באפריל 2019.

## מפרט טכני
היא כוללת מנוע חשמלי המספק כ-163 כ"ס. סוללת יוני ליתיום בקיבולת 51.9 קוט"ש המאפשרת טווח נסיעה חשמלי של 410 ק"מ או סוללת ליתיום-יון בקיבולת 61.9 קוט"ש המאפשרת טווח נסיעה חשמלי של 500 ק"מ. התאוצה מ-0 ל-100 קמ"ש אורכת 8.8 שניות והמהירות המרבית עומדת על 150 קמ"ש.

## ג'אומטרי A פרו
היא אב טיפוס שהוצגה בפברואר 2021 ומציגה את מתיחת הפנים העתידית. היא כוללת מנוע חשמלי המספק כ-204 כ"ס. סוללת ליתיום יון בקיבולת 53 קוט"ש המאפשרת טווח נסיעה חשמלי של 430 ק"מ או סוללת ליתיום-יון בקיבולת 70 קוט"ש המאפשרת טווח נסיעה חשמלי של 600 ק"מ. התאוצה מ-0 ל-100 קמ"ש אורכת 6.9 שניות והמהירות המרבית עומדת על 150 קמ"ש.

## ג'אומטרי G6
היא מתיחת הפנים לג'אומטרי A, היא נחשפה ב-28 באוגוסט 2022. בשלב זה לא ברור האם הג'אומטרי G6 מחליפה בפועל את הג'אומטרי A או שהיא תימכר בסין במקביל. היא כוללת עיצוב חדש לגמרי לתא הנוסעים, העיצוב החיצוני לא שונה כמעט מהג'אומטרי A למעט הפגוש שקיבל עיצוב מעודכן. גם מערכות ההנעה שונו והטווח הוגדל אך ג'אומטרי לא מספקת את הנתונים לעת עתה.

## גלריה

קובץ:Geely Geometry A 001.jpg|מבט קדמי
קובץ:Geely Geometry A 002.jpg|מבט אחורי
קובץ:Geometry A Pro 001.jpg|גרסת פרו


## קישורים חיצוניים

## הערות שוליים

A
קטגוריה:מכוניות חשמליות
קטגוריה:מכוניות משפחתיות
קטגוריה:דגמי מכוניות שהושקו ב-2019
הפועל רמות מנשה מגידו

**הפועל רמות מנשה מגידו** היא קבוצת כדורגל ישראלית, המייצגת את קיבוץ רמות מנשה, שבמועצה האזורית מגידו. הקבוצה משחקת נכון ל-2024 בליגה ב' צפון של ההתאחדות לכדורגל בישראל.

## היסטוריה
המועדון הוקם בשנת 1971 על ידי חבר קיבוץ רמות מנשה שלמה לירן והחל לשחק בליגות האזוריות, שלא היו קשורות להתאחדות הכדורגל בישראל. בשנת 1995 הצטרף המועדון להתאחדות הכדורגל בישראל והתחיל לשחק במחוז המפרץ ליגה ג'. בעונת 2000–1999 סיים המועדון במקום השני בליגה ג' של מחוז יזרעאל ועלה לליגה ב' בפעם הראשונה בתולדותיו, זאת לאחר שהתפנה מקום אחד בליגה ב' בעקבות המיזוג בין הפועל קריית שמונה (ששיחקה בליגה א') ומכבי קריית שמונה (ששיחקה בליגה ב') והוויצרות קבוצת עירוני קריית שמונה.

המועדון ירד לליגה ג' לאחר שסיים בתחתית ליגה ב' צפון בעונת 01–2000 ונשאר בליגה ג' עד לעונת 08–2007. בעונה זו הקבוצה סיימה במקום השני וקודמה לליגה ב' בתור הסגנית הטובה ביותר בחטיבות ליגה ג' צפון, שוב לאחר שהתפנה מקום בליגה ב' וזאת בעקבות התפרקותה של מכבי טורעאן.

בעונת 10–2009 המועדון סיים במקום השלישי בליגת ב' צפון והעפיל למשחקי מבחן לעליה לליגה א'. אחרי שניצחו את מכבי אחי איכסל, הפועל אכסאל והפועל איחוד בני סמיע, הם התמודדו מול הפועל בני ג'דיידה מליגה א' למשחק הגמר המכריע. רמות מנשה מגידו ניצחה 3–2 לאחר שחזרה מפיגור של 0–2 ועלתה לליגה א'.

בעונת 11–2010 המועדון סיים בתחתית ליגה א' צפון וירד חזרה לליגה ב', בה הם משחקים כיום.

נכון ל-2024 הפועל רמות מנשה מגידו היא קבוצת הכדורגל היחידה המייצגת את התנועה הקיבוצית.

## קישורים חיצוניים

* שלמה לירן אחרון המוהיקנים

קטגוריה:מועצה אזורית מגידו
קטגוריה:רמות מנשה (קיבוץ)
קטגוריה:קבוצות כדורגל שהוקמו ב-1971
קטגוריה:התאחדות הפועל: מועדוני כדורגל
קטגוריה:קבוצות כדורגל ישראליות
תנופה (חברה)

[250px|ממוזער|שמאל|אוטובוס של תנופה, [נובמבר 2021]]
[ממוזער|[אוטובוס מדגם וויסדום של תנופה 1 באפריל 2022]]
**תנופה פתרונות תחבורה בע"מ** היא חברת תחבורה ציבורית ישראלית שהוקמה בשנת 2020. מפעילה את התחבורה הציבורית בפרוזדור ירושלים ובשומרון.

## היסטוריה
החברה נוסדה בשנת 2020. הבעלות בחברה מחולקת בין ארבע חברות - מאיה תור (30%), חברת EL שמחזיקה ב-30%, צ'יינה מוטורס (22.5%), וקבוצת שאשא (17.5%). צ'יינה מוטורס היא יבואנית של אוטובוסים סיניים מדגם יוטונג, ומחזיקה במאות אוטובוסים שנרכשו ופעילים ברחבי ישראל.

באוקטובר 2020, זכתה חברת "תנופה" במכרז להפעלת התחבורה הציבורית בפרוזדור ירושלים. בנוסף זכתה במכרז להפעלת התחבורה הציבורית בשומרון.

ב-19 באוקטובר 2021 החלה החברה בהפעלת אשכול פרוזדור ירושלים במקומה של "סופרבוס".

ב-31 בדצמבר 2021 החלה החברה בהפעלת אשכול שומרון במקומה של "אלקטרה-אפיקים".

ב-23 בינואר 2022 קווי חניון שפירים שעד כה הופעלו על ידי "אגד תעבורה" הועברו להפעלת חברת "תנופה" במסגרת אשכול פרוזדור ירושלים.

ב-26 באפריל 2022 החליפה החברה את "אגד" בהפעלת קווי פרוזדור ירושלים ובכך השלימה החברה את כניסתה לאשכול.

ב-4 באוגוסט 2022 פורסם בהארץ כי בקו 288 של "תנופה" מתבצעת הפרדה בין יהודים לערבים, המהווה לכאורה עבירה פלילית, וכן פורסם מקרה בו כ-50 פועלים פלסטינים עלו לאוטובוס ברחוב המסגר (תל אביב) וכאשר הגיעו לבני ברק אולצו לרדת, לאחר ששלושה יהודים סירבו לחלוק עימם את הנסיעה. משרד התחבורה פתח בחקירת המקרה, ומנכ"לית המשרד מיכל פרנק הודיעה כי המקרה הועבר גם לטיפול המשטרה.

בנובמבר 2025 הרשות הארצית לתחבורה ציבורית הזמינה את הנהלת החברה לשימוע עקב טענות על אי עמידה ברמת שירות מינימלית.

בינואר 2026, נפתחו 2 קווים עירוניים חדשים יחד עם שינויים במגבלות העלייה והירידה בקווים הבינעירוניים במסגרת רפורמה בעיר אריאל הנועדה לקשר את שכונת אבני חן ולשפר את השירות בעיר. הימים הראשונים של הרפורמה התגלו ככישלון - עשרות נסיעות לא יצאו בעקבות מחסור באוטובוסים, והתנגדות רבה באה מתושבי העיר בעקבות שינוי מגבלות העלייה והירידה בקווים הבינעירוניים. בעקבות כך, פנתה עיריית אריאל אל משרד התחבורה בדרישה להחליף את תנופה.

בסוף ינואר 2026 פנתה עיריית בית שמש אל משרד התחבורה בדרישה להפסקת התקשורת ונתינת השירות של חברת תנופה בעיר, בקווי בית שמש-ירושלים.

## צי החברה
צי החברה כולל אוטובוסים עירונים ובינעירוניים (וממוגני ירי ואבנים) ומיניבוסים מתוצרת
אוטוקר, גולדן דרגון, מרצדס-בנץ, וולוו אוטובוסים, וויסדום, יוטונג איסוזו.

## קישורים חיצוניים

* 

## הערות שוליים

קטגוריה:חברות אוטובוסים ישראליות
קטגוריה:חברות ישראליות
קטגוריה:ישראל: חברות שהוקמו ב-2020
ינסון

קטגוריה:שמות משפחה שוודיים
קטגוריה:שמות משפחה פטרונימיים
אוסף הביבליה

**אוסף ה[[ביבליה]]** או **אוסף התנ"ך** (באנגלית: **Bible Collection**) הוא שמה של סדרת סרטים שהופקו עבור רשת הטלוויזיה TNT, שהחלה באברהם מאפריל 1994 והסתיימה עם תומאס באפריל 2001. אוסף הביבליה מורכב ממיני סדרות בנות 27 חלקים ב-17 כרכים. הסדרה צמחה מסדרה קודמת של סרטי הברית הישנה שהופקה על ידי חברת Five Mile River Films האיטלקית בשנות התשעים.

## הסרטים
הסרטים, ששודרו במקור כסרטי טלוויזיה עצמאיים או כמיני-סדרות קצרות, נאספו ושוחררו באוסף ממוספר. סדר האוסף עשוי להשתנות מעט מהסדר בו הופקו הסרטים במקור.

## קישורים חיצוניים

## הערות שוליים

קטגוריה:סרטי תנ"ך
קטגוריה:סרטים באנגלית
Permission to Dance

"**Permission to Dance**" הוא סינגל של להקת הבנים הדרום קוריאנית BTS, שיצא לאור ב-9 ביולי 2021, על ידי ביג היט מיוזיק וסוני מיוזיק, כאיי-סייד של תקליטור הסינגל "Butter" ובנוסף כסינגל נפרד. זהו השיר השלישי של הלהקה בשפה האנגלית. השיר נהפך לשיר התשיעי עם מספר הסטרמות הגבוה ביותר ביממה אחת לשנת 2021, עם 7.34 מיליון הסטרמות בשירות הזרמת המדיה ספוטיפיי.

## כתיבה ולחן
השיר נכתב על ידי אד שירן, ג'וני מקדייד, סטיב מק וג'נה אנדרוז, והופק על ידי מק ואנדרוז לצד סטיבן קירק. חברת ביג היט אמרה כי השיר "יגרום ללב שלכם לפעום בקצב האנרגיה החיובית של BTS". השיר תואר כשיר פופ.

## הוצאה
ב-21 במאי 2021 הוציאה להקת BTS את הסינגל השני שלה באנגלית, "Butter", שזכה להצלחה ביקורתית ומסחרית. השיר יצא בתחילה באופן דיגיטלי, בקלטת שמע ובתקליט ויניל בגודל 7 אינץ'. ב-15 ביוני הודיעה הלהקה על הוצאת תקליטור של השיר, לצד הכרזה על שיר נוסף. ב-27 ביוני חשף אד שירן בראיון ל-Most Requested Live שהוא כתב שיר ל-BTS, באומרו: "למעשה עבדתי עם BTS באלבום האחרון שלהם, ורק כתבתי שיר לאלבום החדש שלהם". ב-1 ביולי חשפה הלהקה את רשימת הרצועות של התקליטור והכריזה על שם השיר. השיר יצא להורדה דיגיטלית ולהזרמת מדיה ב-9 ביולי, לצד האינסטרומנטל שלו.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי BTS
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:שירים על ריקודים
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד הוט 100
יחסי אוקראינה–ליכטנשטיין

**יחסי אוקראינה–ליכטנשטיין** הם יחסי החוץ בין אוקראינה וליכטנשטיין.

## יחסים פוליטיים
ממוזער|נשיא אוקראינה פטרו פורושנקו עם אלויס, יורש העצר של ליכטנשטיין|ימין
שתי המדינות כוננו יחסים דיפלומטיים ב-6 בפברואר 1992. לראשונה מנהיגי שתי המדינות, הנשיא פטרו פורושנקו ואלויס, יורש העצר של ליכטנשטיין, נפגשו ב-17 בינואר 2017 בפורום הכלכלי העולמי, שם פורושנקו הביע תודה על העמדה העקרונית של ליכטנשטיין בתגובה להפרה על ידי רוסיה את שלמותה הטריטוריאלית של אוקראינה המצטרפת לסנקציות האיחוד האירופי, ותמיכה בהחלטות הרלוונטיות במסגרת האו"ם.

הפגישה ציינה את השתתפותה הפעילה של ליכטנשטיין בהתגברות על ההשלכות ההומניטריות של המלחמה עם רוסיה, השתתפות כספית בבניית מבנה בטון מגן (המכונה ״סרקופג״) על יחידת הכוח הרביעית בצ'רנוביל וכן בתמיכה ברפורמות באוקראינה. נסיך הכתר אמר כי ארצו תנהיג משטר ללא ויזה לאזרחי אוקראינה מיד לאחר החלטה דומה של האיחוד האירופי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יוסוף דמיר

**יוסוף דמיר** (בגרמנית: **Yusuf Demir**; נולד ב-2 ביוני 2003) הוא כדורגלן אוסטרי המשחק בעמדת הקשר ההתקפי בקבוצת ראפיד וינה.

## קריירת מועדונים
### ראפיד וינה
דמיר נולד בווינה שבאוסטריה, להורים מטורקיה. גדל במחלקות הנוער של פירסט וינה וראפיד וינה. בשנת 2019 החל לשחק בראפיד וינה II, קבוצת המילואים של ראפיד וינה. ב-14 בדצמבר 2019 ערך דמיר את הופעת הבכורה שלו בקבוצה הראשונה של המועדון, כשנכנס כמחליף בניצחון 0–3 על אדמירה ואקר מדלינג במסגרת המחזור ה-18 בבונדסליגה האוסטרית לעונת . בעונתו הראשונה בקבוצה הראשונה של המועדון ערך דמיר שש הופעות ליגה.

ב-15 בספטמבר 2019 הבקיע דמיר את שער הבכורה שלו במועדון, בהפסד 1–2 לגנט במסגרת מוקדמות עונת 2019/2020 בליגת האלופות. ב-19 בספטמבר הוא הבקיע את שער הבכורה שלו בליגה, בתיקו 1-1 נגד שטורם גראץ במסגרת המחזור השני. בעונתו השנייה בקבוצה הבוגרת של המועדון ערך דמיר 25 הופעות ליגה, בהן הבקיע ששה שערים.

### ההשאלה לברצלונה
ב-9 ביולי 2021 הושאל דמיר לברצלונה אתלטיק מהליגה הספרדית השלישית, קבוצת המילואים של ברצלונה.

עקב מחסור בשחקני התקפה זמינים, הועלה דמיר בתחילת עונת 2021/2022 לקבוצה הראשונה של המועדון. ב-21 באוגוסט 2021 ערך דמיר את הופעת הבכורה שלו בקבוצה, כשעלה כמחליף בתיקו 1-1 נגד אתלטיק בילבאו במסגרת המחזור השני בליגה.

ב-13 בינואר 2022, חזר דמיר לראפיד וינה לאחר שברצלונה הודיעה שקיצרה את תקופת ההשאלה.

### גלאטסראיי
ב-8 בספטמבר 2022 חתם דמיר לארבע שנים בגלאטסראיי. ב-11 בספטמבר ערך את הופעתו הבכורה בניצחון 3-2 על קסימפאשה. 

ב-16 באוגוסט 2023 הושאל לפ.צ. בזל. 

## קריירה בינלאומית
ב-28 במרץ 2021 ערך דמיר את הופעת הבכורה שלו בנבחרת אוסטריה, כשנכנס כמחליף בניצחון 1–3 על נבחרת איי פארו במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:חלוצי כדורגל אוסטרים
קטגוריה:וינה: כדורגלנים
קטגוריה:כדורגלני ראפיד וינה
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני גלאטסראיי
קטגוריה:כדורגלני פ.צ. בזל
קטגוריה:כדורגלני נבחרת אוסטריה
קטגוריה:אוסטרים ממוצא טורקי
קטגוריה:אוסטרים שנולדו ב-2003
גדת קרסנופרסננסקאיה

**גדת  קרסנופרסננסקאיה** (ברוסית: **Краснопресненская набережная**) היא הכינוי לגדה השמאלית של נהר מוסקבה  ברובע פרסננסקי במוסקבה. מדובר בקטע הנמצא מצפון לעיקול הנהר בין גשר בגרטיון וגשר נובוארבטסקי.

## גלריה

קובץ:Дом правительства РФ.jpg|הבית הלבן של רוסיה
קובץ:Москва - panoramio (111).jpg|מרכז הסחר העולמי
קובץ:Moscow - Capital Towers1.jpg|קפיטל טאוורס
קובץ:Moscow BagrationBridge K07b.jpg|גשר בגרטיון 


## קישורים חיצוניים

## הערות שוליים

קרסנופרסננסקאיה
קרסנופרסננסקאיה
זיקר 001

**זיקר 001** (באנגלית: *Zeekr 001*) היא מכונית חשמלית יוקרתית במרכב סדאן בעלת חמישה מקומות ישיבה, שמיוצרת על ידי זיקר משנת 2021. היא הוצגה בתערוכת הרכב הבינלאומית של שאנגחאי באפריל 2021.

## היסטוריה
זיקר 001 מבוססת על מכונית הקונספט של המותג לינק אנד קו שהוחלף בזיקר בשנת 2021, והגיע לישראל בשנת 2023.
בעקבות השקעה של אמנון שעשוע בחברה, ישנם מספר רכבים בבעלות מובילאיי שמשמשים כרכבי ניסוי בישראל בשנת 2022.

## עיצוב
העיצוב החיצוני מציג עיצוב שוטניג ברייק ובחלקו הקדמי דומה לפורשה פאנאמרה. עיצוב הפנים הוא עיצוב יוקרתי-עדין וכולל לוח מחוונים דיגיטלי קטן למדי ולידו מסך מגע "ענק" המציג את המולטימדיה. אין דמיון לדגמי 007 וזיקר 7X

## מפרט טכני
המכונית כוללת שתי אפשרויות להנעה:

הנעה כפולה הכוללת: שני מנועים חשמליים המספקים יחד 544 כ"ס ומומנט מרבי של 71.3 קג"מ. התאוצה מ-0 ל-100 קמ"ש אורכת 3.8 שניות והמהירות מוגבלת אלקטרונית ל-200 קמ"ש. סוללת ליתיום-יון בקיבולת 100 קוט"ש המספקת טווח נסיעה חשמלי של 606 ק"מ או סוללת ליתיום-יון בקיבולת 86 קוט"ש המספקת טווח נסיעה חשמלי של 526 ק"מ.

הנעה אחורית הכוללת: מנוע חשמלי אחד המספק כ-272 כ"ס. התאוצה מ-0 ל-100 קמ"ש אורכת 6.9 שניות והמהירות מוגבלת אלקטרונית ל-200 קמ"ש. סוללת ליתיום-יון בקיבולת 100 קוט"ש המספקת טווח נסיעה חשמלי של 712 ק"מ.

זיקר 001 מצוידת בטכנולוגיית זיהוי תווי פנים המאפשרת פתיחה אוטונומית של המכונית באמצעות מערכת זו.

### טעינה
טעינה של חמש דקות ממטען ציבורי מהיר בקיבולת של עד 150 קילוואט מוסיפה 120 ק"מ לסוללה.

## זיקר 001 FR
היא גרסת הביצועים הגבוהים לזיקר 001, היא כוללת עיצוב ספורטיבי יותר. היא מתחרה ישירה לטסלה מודל S. היא נחשפה ב-10 בספטמבר 2023.

היא כוללת ארבעה מנועים חשמליים (אחד לכל גלגל) המספקים יחד 1265 כ"ס ומומנט מרבי של 130.5 קג"מ, היא מאיצה מ-0 ל-100 קמ"ש בתוך 2.07 שניות ומגיעה למהירות מרבית של 280 קמ"ש.

זיקר 001 FR מצוידת בסוללת 100kWh CATL Qilin, זו אותה סוללה שנמצא בדגמים הרגילים של זיקר 001 אך בדגם FR נמצא מערכת טעינה תומכת 800V המאפשרת טעינה של 10% עד 80% בזמן של 15 דקות בלבד, זה בתנאי ותעשו שימוש במטענים החדשים של זיקר המאפשרים טעינה בהספק של עד 800kW, במתח של עד 1000V ובזרם של עד 800A.

## גלריה

קובץ:Zeekr 001 IMG005.jpg|מבט קדמי
קובץ:Zeekr 001 002.jpg|מבט אחורי
קובץ:Zeekr 001 IMG002.jpg|מבט לצד


## קישורים חיצוניים

## הערות שוליים

001
קטגוריה:מכוניות חשמליות
קטגוריה:מכוניות משפחתיות גדולות
קטגוריה:כלי רכב המיוצרים בסין
קטגוריה:דגמי מכוניות שהושקו ב-2021
קטגוריה:מכוניות סדאן
בחירות בהאיטי

ב**בחירות ב[[האיטי]]** בוחרים בנשיא ובפרלמנט. הנשיא נבחר לתקופה של חמש שנים על ידי העם, וכל נשיא יכול לכהן כנשיא 2 קדנציות, אך עם הפסקה של 5 שנים לפחות בין כל קדנציה..

כיום אין נשיא מבחינה רשמית, אך בפועל הנשיא הוא אריאל אנרי, המשמש כנשיא זמני, עקב הירצחו של ז'ובנל מואיז.

## חוקים ונהלים
הבחירות נערכות ביום ראשון האחרון בנובמבר בשנה החמישית לכהונתו של הנשיא הנוכחי. עם זאת, זמן ההצבעה אינו קבוע.

אם אף מפלגה אינה מקבלת רוב קולות, נערכות בחירות בין שתי המפלגות שקיבלו הכי הרבה קולות, וראש המפלגה הזוכה יתמנה לנשיא.

כל כהונה לנשיאות מתחילה ומסתיימת ב-7 בפברואר הראשון לאחר קיום הבחירות לנשיאות, אך בבחירות בשנים 2010–2011, מישל מרטלי מונה לנשיא ב-11 במאי.

## בחירות אחרונות
הבחירות האחרונות בהאיטי נערכו ב-15 באוקטובר 2015. בסבב הבחירות הראשון, אף מפלגה לא קיבלה רוב קולות, ולכן נערך סבב בחירות שני. אחוז ההצבעה באותן הבחירות עמד על 28.8%.

על פי תוצאות ראשוניות שפורסמה על ידי מועצת הבחירות הזמנית, שני ראשי המפלגות בעלי מספר הקולות הרבים ביותר הם ז'ובנל מואיז וג'וד סליסטין, שזכו ב-32.81% ו-25.27 מהקולות, בהתאמה.

## ראו גם
* הבחירות הכלליות בהאיטי 2022

## קישורים חיצוניים

* 

## הערות שוליים

קטגוריה:האיטי: פוליטיקה
האיטי
האיטי
אלדאר פרקש

ממוזער|300px|קרל מרקס- פסלו של אלדאר פרקש
**אלדאר פרקש** (בהונגרית: **Farkas Aladár**; אויפשט, 27 במרץ 1909 – בודפשט, 11 בדצמבר 1981) היה פסל, זוכה פרס מיהאי מונקאצ'י (1950, 1953), זוכה פרס SZOT (1972), ופרס האמן המצטיין (1971).

## ביוגרפיה
אלדאר פרקש נולד באויפשט כילד שביעי במשפחה יהודית בת תשע נפשות. הוריו היו וילמוש פרקש, סנדלר והלנה ויטריול (אילונה). הוא החל את לימודי האמנות בבית הספר לעיצוב תעשייתי. משנת 1930 יצר באופן קבוע. בין 1937 לבין 1939 שהה בפריז, שם למד בבית הספר לאמנויות יפות, הצטרף לתנועת פועלי צרפת, והיה חבר במפלגה הקומוניסטית של צרפת. הוא חזר להונגריה בשנת 1939 והצטרף ל"קבוצת האמנים הסוציאליסטים". בשל יהדותו לא היה יכול להציג, אלא במסגרת אומיקה - ההתאחדות הלאומית היהודית-הונגרית לחינוך ורק בפני קהל יהודי. לאחר מכן נלקח לשרות העבודה בזמן מלחמת העולם השנייה (עבודות כפייה לגברים יהודים עבור הצבא ההונגרי). הוא הצליח לשרוד ובתום המלחמה עבר למוסקבה. משנת 1946 עד 1948 הוא היה ראש מחלקת התרבות של מכרות הפחם הממלכתיות ההונגריות ומארגן התערוכות הנודדות באזורי הכרייה. בשנת 1947 אורגנה תערוכה משותפת שלו עם הצייר אישטוואן פאל נוליפה. בשנת 1948 השתתף באגודה לאמנויות, ובשנת 1949–1950 בהקמת התאחדות האמנים היוצרים. משנת 1952 עד 1953 יצר סדרת פסלים שמתארת את המאבקים של העם הקוריאני. משנת 1956 יצר כמה פסלים ולוחות על "משמר הפועלים". הוא ארגן את תערוכת האוסף שלו בשנת 1960 במוזיאון ארנסט עם הצייר קארוי היי. בשנת 1965 יצר קומפוזיציות פלסטיק קטנות על מלחמת וייטנאם. ובאותה השנה הוצגו עבודותיו על ידי הגלריה הלאומית של הונגריה. בשנת 1966 הוא היה בסיור לימודים בפריז. בשנת 1967 נסע לווייטנאם בהזמנת הו צ'י מין.

## עבודתו
עבודתו התאפיינה בשילוב מוזר של פעילות תנועת העבודה ויצירה אמנותית. הגישה האמנותית שלו והנושא נקבעו על פי מוצאו הפועלי, יחסו הפוליטי, והזדהותו עם המדוכאים בכל עת. פסליו משמרים את הרומנטיקה המהפכנית של שנות השלושים, אולי הידוע שבהם הוא הפסל הקטן והנמרץ של האם הספרדייה (1937), שמסמל את הנקמה של מלחמת האזרחים בספרד. הוא זכה לתהילה בינלאומית עם סדרת הפסלים שלו (1964–1965) לזכר זוועות מלחמת וייטנאם.

## פרסים, הכרות
* פרס מיהאי מונקאצ'י (1950, 1953)
* מדליית הכבוד למען המולדת הסוציאליסטית (1967)
* דרגת הזהב של מסדר העבודה (1969, 1975)
* פרס אמן המעוטר (1971)
* פרס SZOT (1972)

## עבודותיו העיקריות
### פסלים ציבוריים

### פסלים פלסטיקה קטנים, פסלים

## תערוכות מרכזיות
* בודפשט, גלריית צ'וק (1971; עם הצייר דיולה הינץ)
* בודפשט, אולם צ'ונטוורי ( 1976 )
* בלשגיארמט ( 1975 )

## אלבומים
* וייטנאם. פסלים מאת אלדאר פרקש 1967
* אלדאר פרקש (1984)
* אני פסל. אלדאר פרקש בן 100 (הקרן לתועלת הציבור למרכז האמנות יוז'ף אטילה, בודפשט, 2009)

## מקורות
* Artportal.hu
* לקסיקון ביוגרפי הונגרי. עורכת ראשית אגנש קניירש.
* 

## קישורים חיצוניים

## הערות שוליים

קטגוריה:פסלים יהודים הונגרים
קטגוריה:משתתפי פעילות האומנות אומיקה
קטגוריה:ניצולי השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:אישים במחנות שרות העבודה (הונגריה)
קטגוריה:הונגרים שנולדו ב-1909
קטגוריה:הונגרים שנפטרו ב-1981
יחסי קנדה–קפריסין

**יחסי קנדה–קפריסין** הם יחסי החוץ בין קנדה לקפריסין.

## היסטוריה
היחסים בין המדינות נבעו בתחילה מחברות קפריסין בחבר העמים הבריטי בעקבות עצמאותה בשנת 1960 (לאחר מאבק גרילה עם בריטניה). יחסים אלו התרחבו במהירות בשנת 1964, כאשר קנדה הפכה לתורמת כוחות גדולה לכוח שמירת השלום של האו"ם בקפריסין. ההשתתפות נמשכה ב-29 השנים הבאות, במהלכן שירתו 50,000 חיילים קנדים ו-28 מהם נהרגו. במידה רבה היחסים הקנדיים עם קפריסין ממשיכים להסתובב סביב תמיכה במאמציהם המתמשכים של האו"ם, ה-G8 ואחרים לפתור את מעמדו המפולג של האי. מגעים עם קפריסין בנושאים אחרים מתקיימים גם בארגונים בינלאומיים כמו האו"ם, הארגון לביטחון ולשיתוף פעולה באירופה וחבר העמים הבריטי.

שתי המדינות חברות מלאות בחבר העמים הבריטי.

## יחסי סחר
היחסים המסחריים הדו-צדדיים עם קפריסין נותרו צנועים יחסית. בשנת 2005, קנדה ייצאה סחורות ושירותים בשווי של קצת יותר מ-10 מיליון דולר לקפריסין. הייצוא של קנדה כלל בעיקר מכונות, מוצרי עץ וירקות. היבוא הקנדי מקפריסין גדל בשנת 2005 והסתכם בשווי 17.8 מיליון דולר. הוא כלל בעיקר ספינות וסירות, מכונות ופירות ואגוזים למאכל. ההשקעה הקנדית בקפריסין הייתה 98 מיליון דולר בשנת 2006.

## נציגויות דיפלומטיות
* קנדה מיוצגת בקפריסין באמצעות שגרירותה באתונה, יוון ובנוסף מחזיקה קונסוליית כבוד בניקוסיה.
* קפריסין מחזיקה בקנדה נציבות עליונה באוטווה וקונסוליות כבוד בוונקובר ובמונטריאול.

## הערות שוליים

קטגוריה:ערכים ללא קטגוריות פיזיות - יחסי חוץ
ארתור פרנק מת'יוס

**ארתור פרנק מת'יוס** (באנגלית: **Arthur Frank Mathews**;1 באוקטובר 1860 - 19 בפברואר 1945) היה צייר טונליסט אמריקאי, ממייסדי התנועה לאמנויות ואומנויות באמריקה. הוא ואשתו לוצ'יה קלינהאנס מת'יוס השפיעו משמעותית על התפתחות האמנות הקליפורנית בסוף המאה ה -19 ובתחילת המאה העשרים.

## ביוגרפיה
מת'יוס נולד במרקסן, ויסקונסין, והתגורר שם עד גיל שש. אביו, יוליוס מת'יוס, היה אדריכל והעביר את המשפחה לסן פרנסיסקו בשנת 1866. ארתור ואחיו ולטר ואדגר, מת'יוס למדו אדריכלות מאביו.

לאחר מכן המשיך ולמד ציור בבית הספר לעיצוב בקליפורניה שם הושפע מוירג'יל מייסי ויליאמס. בסן פרנסיסקו עבד גם כמעצב ומאייר בליתוגרפיה. הוא למד אמנות בפריז באקדמיה ז'וליאן בין השנים 1885–1889, שם הושפע מהקלאסיקה האקדמית של מוריו גוסטב בולאנג'ה וז'ול לפבר, מהטונליות של ג'יימס אבוט מקניל ויסלר, והסמליות של פייר פובי דה שאבאן.

## החיים בסן פרנסיסקו
עם שובו מפריז לימד מתיוס שיעורים בליגת הסטודנטים לאמנות בסן פרנסיסקו ובבית הספר לעיצוב בקליפורניה. הוא הפך למנהל האחרון בשנת 1890, וב־1894 התחתן עם לוסיה קלינהאנס, אחת מתלמידותיו לאמנות. אף שהוא ספג מדי פעם ביקורת על גישתו האוטוקרטית להוראה, שהתבססה על הפרדיגמה הצרפתית באסכולת ברביזון. הוא תמך נמרצות בנוכחותן של סטודנטיות בבית הספר לעיצוב.

הוא המשיך ללמד שם עד זמן קצר לאחר רעידת האדמה הגדולה בסן פרנסיסקו בשנת 1906.

בעקבות רעידת האדמה, הוא ואשתו לוצ'יה שיתפו פעולה עם היזם ג'ון זייל לפתיחת חנות רהיטים בסן פרנסיסקו. שם יכול היה להביע את כישוריו המשולבים כאומן, מעצב וצייר. מת'יוס וזייל פרסמו את כתב העת "פילופוליס ", שקידם את האסתטיקה של אמנות והמלאכה בבנייה המחודשת של העיר.
ממוזער|416x416 פיקסלים|החזון של סנט פרנסיס, 1911
בין ציורי הקיר הרבים שלו הייתה סדרה בת 12 פאנלים בבניין הקפיטול של המדינה בסקרמנטו. עבודות מרכזיות אחרות כללו ציורי קיר בספרייה הציבורית באוקלנד, ספריית מכון המכניקה, הספרייה הרפואית ליין בקמפוס בית הספר לרפואה באוניברסיטת סטנפורד בסן פרנסיסקו, לשכות בית המשפט העליון ועוד.

מת'יוס היה אמן רב גוני: ציורי שמן, צבעי מים, פסטל, גואש ופרסקו. הוא ולוצ'יה עיצבו תוכניות מפורטות לעיצוב פנים במה שנודע בשם הסגנון הדקורטיבי של קליפורניה. הם יצרו מגוון של רהיטים, קופסאות, מסגרות לתמונות מגולפות וצבועות וחפצי נוי רבים אחרים, ואפילו חלונות ויטראז' גדולים.

## מוות
הוא נפטר בביתו בסן פרנסיסקו בשנת 1945.

## קישורים חיצוניים

## הערות שוליים

קטגוריה:אמריקאים ילידי ויסקונסין
קטגוריה:ציירים אמריקאים
קטגוריה:בוגרי אקדמיה ז'וליאן
קטגוריה:אמריקאים שנולדו ב-1860
קטגוריה:אמריקאים שנפטרו ב-1945
יחסי אוקראינה–קפריסין

**יחסי אוקראינה–קפריסין** הם יחסי החוץ בין אוקראינה וקפריסין.

## יחסים פוליטיים
שתי המדינות כוננו יחסים דיפלומטיים בשנת 1992. בעבר יוצגה קפריסין באוקראינה באמצעות שגרירותה בברלין, גרמניה, אולם בשנת 2011 היא פתחה שגרירות בקייב.

## יחסים כלכליים
שיתוף הפעולה בתחומים כלכליים, מדעיים, טכניים ותעשייתיים בין אוקראינה לקפריסין מתקיים על בסיס ההסכם בין ממשלת אוקראינה לממשלת הרפובליקה של קפריסין ב-12 בינואר 2012.

בשנת 2020 היקף המסחר בסחורות ובשירותים בין אוקראינה לקפריסין הסתכם ב-674.6 מיליון דולר, כלומר 16,3% פחות מאשר בתקופה המקבילה של 2019. יצוא הסחורות והשירותים האוקראינים לקפריסין הסתכם ב-418.9 מיליון דולר, עליה של 23,2% ואילו היבוא ירד ב-40,3% והסתכם ב-255.8 מיליון דולר.

מחזור המסחר הכולל בין אוקראינה לקפריסין בשנת 2020 הסתכם ב-50.8 מיליון דולר. יצוא הסחורות האוקראיניות לקפריסין הסתכם בכ-31.8 מיליון דולר., ואילו היבוא הסתכם ב-19.0 מיליון דולר. היקף הסחר הדו-צדדי בשירותים בין אוקראינה לקפריסין בשנת 2020 הסתכם ב-623.8 מיליון דולר. היצוא הסתכם ב-387.0 מיליון דולר, בעוד שהיבוא הסתכם ב-236.8 מיליון דולר.

נכון ל-30 בספטמבר 2020, היקף ההשקעות מקפריסין לכלכלת אוקראינה הסתכם ב-15.2 מיליארד דולר, או 31% מסך ההשקעות הזרות הישירות. היקף ההשקעות מאוקראינה לכלכלת קפריסין הסתכם ב-1.1 מיליארד דולר, או 38.98% מסך ההשקעות הישירות באוקראינה בחו"ל.

שיתוף הפעולה הדו-צדדי בין אוקראינה לרפובליקה של קפריסין בתחום התיירות מבוסס על ההסכם בין קבינט השרים של אוקראינה לבין ממשלת הרפובליקה של קפריסין בנושא שיתוף פעולה בתחום התיירות ב-10 בספטמבר 2010.

מאז 2006 פועלת האיגוד העסקי קפריסין-אוקראינה באופן שוטף בלשכת המסחר והתעשייה בקפריסין, תוך התמקדות עיקרית בפיתוח נוסף של שיתוף פעולה עסקי וכלכלי בין אוקראינה לקפריסין.

ב-26–27 ביוני 2013 התקיים בניקוסיה המושב הראשון של הוועדה הבין-ממשלתית הקפריסאית האוקראינית לשיתוף פעולה כלכלי, מדעי, טכני ותעשייתי בראשות שר האוצר מר האריס ג'ורג'יאדס ושר האוצר של אוקראינה יוריי קולובוב.

ב-22 בספטמבר 2020 התקיים הסמינר המקוון "חקר הזדמנויות עסקיות בינלאומיות באוקראינה ובקפריסין", שיזמה השגרירות ומטרתה להדק את היחסים הכלכליים הדו-צדדיים בין אוקראינה לרפובליקה של קפריסין. הדיון אורגן על ידי איגוד העסקים האירופי באוקראינה ולשכת המסחר והתעשייה בקפריסין. למעלה מ-50 משתתפים הצטרפו לפגישה.

התקיים דיון על המוזרויות של עשיית עסקים באוקראינה ובקפריסין במהלך האירוע. ענפי המפתח להשקעות באוקראינה ובקפריסין נידונים בפירוט; סקירת האקלים העסקי בשתי המדינות; דן בתנאים לפתיחת עסק מרישום חברות ועד זכויות קניין רוחני; תקציב לתחזוקת החברה; צורות מיסוי; הוראות עיקריות במשטר המס בענף ה-IT והטבות השקעה וכו'.

## נציגויות דיפלומטיות
* אוקראינה מחזיקה בקפריסין שגרירות בניקוסיה וקונסוליית כבוד בלימסול.
* קפריסין מחזיקה באוקראינה שגרירות בקייב וקונסוליית כבוד במריאופול.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קרחון ביסטרה

**קרחון ביסטרה** (באנגלית: **Bistra Glacier**; בבולגרית: **ледник Бистра**) הוא קרחון באי סמית', באיי שטלנד הדרומיים, שבסמוך לאנטארקטיקה.

אורכו של הקרחון 1.9 קילומטרים; רוחבו של הקרחון 0.74 קילומטרים.

הקרחון ממוקם צפונית-מערבית לרכס אימאון.

קרחון ביסטרה ממוקם דרומית-מערבית לקרחון צ'ופרנה; צפונית-מערבית לקרחון דראגומאן; וצפונית-מערבית לקרחון קריוודול, קרחון פאשוק, וקרחון רופיטה.

הקרחון מנקז את המדרונות המערביים של הר פוסטר, ואת המדרונות הצפוניים של פסגת סלאבייקוב; הקרחון זורם מאוכף זאבט, לכיוון צפון-מערב, ונשפך אל מעבר דרייק דרומית לנקודת גארמן.

## היסטוריה
### גילוי ומיפוי הקרחון

הקרחון מופה לראשונה על ידי סוקרים בולגריים בשנת 2009 ובשנת 2010.

### מקור השם

הקרחון נקרא על שם הכפר ביסטרה שבצפון-מזרח בולגריה.

השם אומץ רשמית ב-3 ביוני 2010.

## לקריאה נוספת

* הגאזט האנטארקטי הבולגרי 

[מרכז|ממוזער|750x750 פיקסלים|מבט על חופו הדרומי של האי סמית', מ[מצר אוסמר]]

## קישורים חיצוניים

* קרחון ביסטרה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

ביסטרה
ביסטרה
אספרק אוול

**אספרק אוול** ("**ינשוף**", באנגלית: **Aspark Owl**) היא מכונית על חשמלית במרכב קופה, שיוצרה על ידי אספרק בשנת 2019. היא הוצגה בנובמבר 2019. אספרק יצרה יחידה אחת (אב טיפוס).

רוב חלקי המכונית עשויים מסיבי פחמן.

## שם
שמה בתרגום לעברית הוא "**ינשוף**" מפני שעיצובה הוא בצורת ינשוף והדלתות שלה נפתחות כלפי מעלה כמו כנפיו של הינשוף.

## מפרט טכני
היא כוללת ארבעה מנועים חשמליים המספקים יחד 2012 כ"ס ומומנט מרבי של 2,000 ניוטון מטר. היא מאיצה מ-0 ל-100 קמ"ש בתוך 1.9 שניות ומגיעה למהירות מרבית של 400 קמ"ש. סוללת ליתיום-יון בקיבולת 69 קוט"ש המאפשרת טווח נסיעה חשמלי של 451 ק"מ.

## שיא התאוצה למכוניות בייצור סדרתי
משנת 2019 עד יוני 2021 היא נקראה המכונית המהירה ביותר בעולם בתאוצה מ-0 ל-100 קמ"ש מכיוון שהיא מאיצה מ-0 ל-100 בתוך 1.9 שניות, עד להצגת רימאק נברה שתאוצתה מ-0 ל-100 קמ"ש אורכת 1.85 שניות.

## גלריה

קובץ:Aspark Owl - Mondial de l'Automobile de Paris 2018 - 001.jpg|מבט קדמי - שימו לב לעיצוב "הינשופי" שלו
קובץ:Aspark Owl Back IMG 0333.jpg|מבט אחורי
קובץ:Paris Motor Show 2018, Paris (1Y7A1656).jpg|מבט לפנים המכונית


## קישורים חיצוניים

* אספרק אוול: כל מה שאתה צריך לדעת, 28 ביולי 2021

## הערות שוליים

קטגוריה:כלי רכב יפניים
קטגוריה:מכוניות על
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2019
קטגוריה:אספרק
קטגוריה:מכוניות חשמליות
טיירון לייצו

**טיירון לייצו** (באנגלית: **Tyron Leitso**; נולד ב-7 בינואר 1976) הוא שחקן קנדי.

## ביוגרפיה
לייצו נולד בצפון ונקובר, קולומביה הבריטית, קנדה. הוא עבד כניצב במספר הפקות שצולמו בוונקובר, ובהן "תיקים באפלה". תפקידו הראשון שכלל דיבור היה בסדרת הנעורים "Breaker High". הוא שיחק בשני פרקים של סדרת המדע הבדיוני "הגל הראשון". ב-2000 שיחק בשני סרטי טלוויזיה.

הוא גילם את הנסיך בסרט "שלגיה: היפה מכולם". הוא שיחק את אחד התפקידים הראשיים ב-"Dinotopia", מיני-סדרה בת שלושה פרקים שהופקה בשיתוף עם דיסני.

בשנת 2006 גילם את הבלש רוב רנדל בסדרת המסתורין הקנדית .

ב-2007 שיחק תפקיד קטן בסרט האימה "Seed", וב-2008 שיחק ב-"Far Cry", סרט פעולה גרמני דובר אנגלית.

הוא גילם את איתן בסדרה "להיות אריקה".

## קישורים חיצוניים

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1976
מנהרות (ספר של רותו מודן)

**מנהרות** הוא רומן גרפי מאת הקומיקסאית הישראלית רותו מודן. הספר יצא לאור בשנת 2020 בהוצאת כתר.

## תקציר העלילה
נילי ברושי היא ארכאולוגית ישראלית, בתו של ארכאולוג עבר מפורסם, ישראל ברושי, שפרש מעיסוקו בארכאולוגיה בעקבות הדמנציה שלקה בה. כשמתגלה כתובת עתיקה שמתקשרת למחקרו הגנוז של אביה, היא מתחילה חפירה של מנהרה מתחת לגדר ההפרדה כדי לחשוף את ארון הברית שאבד, ושאותו החלה לחפש בילדותה יחד עם אביהּ. לחפירה היא לוקחת אתה את בנה דוקטור בן השבע. הנלהב למשחקי מחשב בטלפון סלולרי. לחפירה מצטרף אחיה, נמרוד ברושי, החולם לקבל תקן במחלקה לארכאולוגיה. את המיזם מממן אספן העתיקות אמיל אבולוף, ונילי מוסיפה לכך כסף מהחסכונות של אביה. עם תחילת החפירה מצטרף למיזם שמואל גדנקן, דתי לאומי המצפה לגאולה עם מציאת ארון הברית, ומכין פרה אדומה לטהרה הנדרשת. גדנקן מצרף לחפירה ארבעה נערי גבעות. נילי וחבורתה יוצאים למסע נגד הזמן כדי להספיק לגלות את הממצא לפני פרופסור מוטקה שריד, יריבו הוותיק של ישראל ברושי.

במהלך חפירת המנהרה הם נתקלים פוגשים מנהר שחפרו מהדי וזוזו, שהחלו בחפירה בצדה האחר של גדר ההפרדה. נילי מכירה את מהדי וזוזו מילדותה, שבה חפרו השניים יחד עם אביה. גם מהדי וזוזו מצטרפים למיזם החפירה. העלילה ממשיכה מכאן עם דמויות נוספות ועם שלל התפתחויות ותפניות.

## תביעת דיבה
מיכל ויואב ברושי, ילדיו של הארכאולוג מגן ברושי, שנפטר ביולי 2020, הגישו תביעת דיבה נגד רותו מודן והוצאת כתר, בנימוק שהספר מכפיש ומבזה אותם ואת זכר אביהם, "פוגע בפרטיותם ורומס את נפשם". התובעים דורשים פיצוי בסך 750 אלף ש"ח, וצווים שיורו על השמדת כל עותקי הספר שטרם נמכרו ויאסרו פרסום עתידי של הספר. התביעה הסתיימה בפשרה שבה מודן התנצלה בפני התובעים, התחייבה לשנות את שמות הגיבורים במהדורות עתידיות של הספר, ותשלם לתובעים פיצוי בסך 65,000 ש"ח.

## קישורים חיצוניים
* מנהרות באתר ההוצאה
* 
* 
* 
* 

## הערות שוליים

קטגוריה:רומנים גרפיים
קטגוריה:קומיקס ישראלי
קטגוריה:ספרי רותו מודן
יאן בוריל

**יאן בוריל** (בצ'כית: **Jan Bořil**; נולד ב-11 בינואר 1991) הוא כדורגלן צ'כי המשחק בעמדת המגן השמאלי בסלביה פראג ובנבחרת צ'כיה.

## קריירת מועדונים

בוריל החל את הקריירה שלו בענף הכדורגל בשנת 2009 במועדון הכדורגל מלאדה בולסלאב. לאחר עונה אחת בלבד הוא הושאל לויקטוריה ז'יז'קוב. בדצמבר 2015, הוא עבר לסלביה פראג. כבר בעונתו הראשונה בקבוצה, הוא זכה עימה באליפות צ'כיה.

## קריירה בינלאומית

הוא ערך את הופעת הבכורה שלו במדים של הנבחרת הצ'כית ב-1 בספטמבר 2017 במשחק במסגרת מוקדמות מונדיאל 2018 מול נבחרת גרמניה.

## תארים
### קבוצתיים
;סלביה פראג
* אליפות צ'כיה (4): 2016/17, 2018/19, 2019/20, 2020/21
* הגביע הצ'כי (3): 2017/18, 2018/19, 2020/21

## קישורים חיצוניים

קטגוריה:כדורגלנים צ'כים
קטגוריה:מגני כדורגל צ'כים
קטגוריה:כדורגלני נבחרת צ'כיה
קטגוריה:כדורגלני יורו 2020
קטגוריה:כדורגלני מלאדה בולסלאב
קטגוריה:כדורגלני ויקטוריה ז'יז'קוב
קטגוריה:כדורגלני סלביה פראג
קטגוריה:צ'כים שנולדו ב-1991
משאל העם החוקתי בהאיטי

[ממוזער|[דגל האיטי]]
**משאל העם החוקתי בהאיטי** הוא משאל עם המתוכנן להתקיים בהאיטי בשנת 2023, והוא משאל העם הראשון בהאיטי מאז 1987. המשאל הוצע באופן חד צדדי על ידי נשיא האיטי לשעבר ז'ובנל מואיז.

בתחילה, נקבע כי המשאל התקיים ב-27 ביוני 2021, אך הוא נדחה ליום הבחירות לנשיאות ולפרלמנט, 26 בספטמבר 2021. לאחר מכן, הוא נדחה שוב ל-7 בנובמבר 2021. ב-27 בספטמבר פירק מואיז את מועצת הבחירות, ועקב כך, נדחו הבחירות ואיתן משאל העם, לתאריך לא ידוע. לבסוף, הכריז אנרי כי משאל העם צפוי להתקיים בפברואר 2022 ולאחר מכן נדחו ל-2023.

## רקע
עקב היעדר מועצה חוקתית, מועצת בחירות קבועה וסנאט מתפקד, שרר בהאיטי חוסר בהירות לגבי סיום כהונתו של הנשיא ז'ובנל מואיז. בעוד שהוא האמין כי כהונתו תסתיים ב-7 בפברואר 2022, מפלגות האופוזיציה טענה כי הקדנציה הייתה אמורה להסתיים ב-7 בפברואר 2021. באותו היום, ב-7 בפברואר 2021, הכריזה המועצה העליונה של מערכת המשפט על סיום כהונתו של מואיז. הממשלה ביטלה את הכרזת מערכת המשפט, והצהירה כי היא רואה בהכרזה על סיום כהונתו ניסיון הפיכה, שנמנע בעקבות הביטול. למחרת הודיעה האופוזיציה כי תמנה את השופט ג'וזף מקאן ז'אן לואי לנשיא זמני לתקופת מעבר של שנתיים, ובו בזמן תנוסח חוקה חדשה.

## הצעות לשינויים
משאל העם יביא למספר שינויים המוצעים בחוקתה של האיטי, שביניהם:
* ביטול הסנאט ויצירת בית מחוקקים חד-ביתי.
* ביטול תפקיד ראש הממשלה, מהלך שיגרום למעבר של האיטי ממערכת חצי נשיאותית למערכת ממשלתית נשיאותית מלאה.
* שינוי שיטת הבחירות לנשיאות, ממערכת דו-סיבובית למערכת חד-סיבובית.
* שינוי מגבלת משך כהונתו של הנשיאות. לאחר השינוי נשיא יוכל לכהן במשך שתי קדנציות רצופות שמשך כל אחת מהן חמש שנים.

## דחיית המשאל
ב-7 ביוני הודיעה הממשלה כי היא תדחה את משאל העם עקב התפרצות מגפת הקורונה בהאיטי, ועקב הקשיים בגיוס ובהכשרת עובדים למשאל.

הממשלה פרסמה תאריך חדש למשאל העם, שנבחר להיות 26 בספטמבר 2021. לאחר מכן, המשאל נדחה פעם נוספת, ל-7 בנובמבר 2021. לבסוף, המשאל נדחה לפברואר 2022. ולאחר מכן ל-2023.

## הערות שוליים

קטגוריה:האיטי: פוליטיקה
האיטי
קטגוריה:הקריביים: בחירות
צבעי הלאומיות הכלל-איראנית

אדום, לבן וירוק הם נחשבים ל**צבעי הלאומיות הכלל-איראנית** המשמשים בדגלי רוב המדינות והעמים האיראנים. השימוש בהם מסמל את מוצאם המשותף של העמים דוברי השפות האיראניות.

## היסטוריה
הצבעים הפאן-איראניים מושרשים בעת העתיקה. על פי האווסטה, האוכלוסייה החופשית המלאה של החברה האיראנית העתיקה (ארים) חולקה לשלושה מעמדות, שכל אחד מהם היה קשור בצבע מסוים :
* ידע צבאי (באווסטית: -raθaē-štar) - אדום - סמל של חיל צבאי והקרבה עצמית בשם האידיאלים הגבוהים, ולכן הוא נחשב לנערץ והנאצל ביותר;
* כמורה (באווסטית: -āθravan-, aθaurvan) - לבן - מסמל רוחניות, טוהר, מוסריות וקדושה;
* חברי קהילה חופשיים (גידול וחקלאות) (באווסטית: -vāstrya.fšuyant) - ירוק - מסמל טבע, נוער ושגשוג.

עד היום, בהרי פמיר האדום מסמל אושר, רווחה ושמחה, לבן - טוהר ובהירות, ירוק - נעורים ושגשוג.
[שמאל|ממוזער|150x150 פיקסלים| תקן האחמנים ב[המוזיאון הלאומי של איראן|מוזיאון הלאומי של איראן]]
המסורת של שימוש בצבעים אדום, לבן וירוק נקבעה באימפריה האחמנית (330 לפנה"ס - 558). התקן האחמני מוזכר על ידי קסנופון אבנבסיס ובקירופדיה כ"נשר זהב מורם על חנית ארוכה". תמונות על תקנים אחמנים ששרדו על ציורי הקיר של ארמון אפדנה בפרספוליס. במהלך חפירות בבירת האחמנים, גילו ארכאולוגים תקן המתאר נשר זהב עם כנפיים פרושות, כשהוא מחזיק מעין כתר זהב אחד בכל כפה. בהיקף התקן היה גבול של משולשים אדום-לבן-ירוק.

על פי פסיפס אלכסנדר, ההתקן האחמני היה אדום.

התקן המצוי באפדנה מוצג במוזיאון ההיסטורי והארכאולוגי האיראני.
[שמאל|ממוזער|150x150 פיקסלים| [פסיפס אלכסנדר]]
תפקידו הסמלי של זהב כמתכת סולארית, בעוד כסף קשור לירח, נראה בבירור בתרבות האיראנית העתיקה. הסמליות של מתכות נקשרה לחלוקת החברה בין כל העמים האיראניים לשלוש אחוזות - לוחמים, כמרים ואנשי קהילה חופשיים - חקלאים ומגדלים. על פי תוכנית זו, המעמד המלכותי, או הצבאי (מכיוון שהמלך הוא בהכרח לוחם ומגיע מהמעמד הצבאי) התאים לזהב ולאדום, ולכומר - כסף ולבן. צבע מעמד חברי הקהילה החופשית היה בתחילה לכחול, ואחר כך לירוק.

בדגלי תצורות המדינה המודרניות של העמים האיראניים, הצבעי האיראניים מתפרשים בדרכים שונות ומשמעויות סמליות שונות.

## דגלים המשתמשים בצבעים הפאן-איראניים

קובץ:Flag of Iran.svg|דגל איראן
קובץ:Flag of Tajikistan.svg|דגל טג'יקיסטן
קובץ:Flag of Kurdistan.svg|דגל כורדיסטן


## דגלים המשתמשים בצבעים הפאן-איראניים באופן חלקי

קובץ:Flag of South Ossetia.svg|דגל דרום אוסטיה
קובץ:Flag of North Ossetia.svg|דגל צפון אוסטיה


## דגלים לשעבר בצבעים הפאן-איראניים

קובץ:State flag of Iran (1964–1980).svg|דגל איראן בשנים 1964–1980
קובץ:Flag of Iran (1925).svg|דגל איראן בשנים 1925–1964
קובץ:Flag of Persia (1910).svg|דגל איראן בשנים 1910–1925
קובץ:Flag of Persia (1907).svg|דגל איראן בשנים 1907–1910
קובץ:Flag of Tajik SSR.svg|דגל טג'יקיסטן הסובייטית בשנים 1953–1991
קובץ:Flag of Tajikistan 1991-1992.svg|דגל טג'יקיסטן בשנים 1991–1992
קובץ:Flag of Talysh-Mugan Autonomous Republic (the talysh national flag).jpg|דגל הרפובליקה האוטונומית טאליש-מוגאן
קובץ:Flag of Afghanistan (2013–2021).svg|דגל אפגניסטן בין 2013–2021 (שימוש בצבעים באופן חלקי)


## ראו גם
* הצבעים הכלל-אפריקאיים
* צבעי הלאומיות הכלל-ערבית
* צבעי הלאומיות הכלל-סלאבית

## הערות שוליים

קטגוריה:דגלים
קטגוריה:אפגניסטן: היסטוריה
קטגוריה:טג'יקיסטן: היסטוריה
קטגוריה:איראן: היסטוריה
יואקים מיילה

**יואקים מיילה פדרסן** (בדנית: **Joakim Mæhle Pedersen**; נולד ב-20 במאי 1997) הוא כדורגלן דני המשחק בעמדת המגן בוולפסבורג מהבונדסליגה ובנבחרת דנמרק.

## קריירת מועדונים
### אולבורג בולדספילקלוב

מיילה החל לשחק כדורגל במועדון הכדורגל של עיר הולדתו, אוסטרבור, ובגיל 12 הצטרף למחלקת הנוער של אולבורג בולדספילקלוב. בגיל 19, הוא קודם לקבוצה הבוגרת של המועדון, כאשר ב-10 ביוני 2016, הוא חתם על חוזה מקצועי בשורות אולבורג. הופעת הבכורה שלו במדי הקבוצה הבוגרת הגיעה חודשיים לאחר מכן ב-7 באוגוסט, כשהוא החליף את תומאס אנוולדסן בדקה ה-89 בניצחון 1–2 על נורשלן במסגרת הליגה.

ב-11 בנובמבר 2016, מיילה חתם על חוזה חדש עד שנת 2020.

### גנק

ב-9 במאי 2017, אולבורג הודיעה על מכירת מיילה למועדון הכדורגל הבלגי, גנק בחוזה שיחל ב-1 ביולי 2017. מיילה רשם את משחקו הראשון בקבוצה ב-29 ביולי במשחק ליגה מול ואסלנד-בוורן, כאשר נכנס כמחליף. בעונתו הראשונה בגנק הוא לא היה המגן הפותח של הקבוצה, מכיוון שהתחרה בקלינטון מאטה על עמדה זו. לעומת זאת, בעונה השנייה שלו ולאחר עזיבתו של מאטה לקלאב ברוז', הוא הפך למגן הפותח. באותה העונה, מיילה הפך לשחקן מפתח של הקבוצה, כאשר בתום העונה הקבוצה זכתה באליפות.

ב-11 בספטמבר 2019, מיילה האריך את חוזהו עד יוני 2023.

### אטאלנטה

ב-22 בדצמבר 2020, גנק הודיעה על מכירתו של מיילה לאטאלנטה מהסרייה א' עבור סכום של כעשרה מיליון אירו. המעבר הפך לרשמי ב-4 בינואר של השנה החולפת. הופעת הבכורה שלו בליגה הגיעה ב-6 בינואר בהפסד 3–0 לפארמה, כשבאותו המשחק הוא החליף את רובין גוזנס בדקה ה-65.

## קריירה בינלאומית
מיילה ערך את הופעת הבכורה שלו במדים הלאומיים של נבחרת דנמרק ב-5 בספטמבר 2020 מול נבחרת בלגיה במסגרת ליגת האומות; הוא החליף את מרטין ברייטווייט בדקה ה-72 במשחק, שלבסוף נגמר בהפסד ביתי בתוצאה 2–0. שערו הראשון בנבחרת הגיע כשנה לאחר מכן, ב-7 באוקטובר 2020 בניצחון 0–4 על נבחרת איי פארו במסגרת משחק ידידות.

נכלל בסגל נבחרת דנמרק לטורניר יורו 2024.

## תארים
### קבוצתיים
;גנק
* אליפות בלגיה (1): 2018/19
* הסופר קאפ הבלגי (1): 2020

## קישורים חיצוניים

## הערות שוליים

קטגוריה:כדורגלנים דנים
קטגוריה:מגני כדורגל דנים
קטגוריה:כדורגלני נבחרת דנמרק
קטגוריה:כדורגלני אולבורג
קטגוריה:כדורגלני ראסינג גנק
קטגוריה:כדורגלני אטאלנטה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:כדורגלני וולפסבורג
קטגוריה:דנים שנולדו ב-1997
פטר שבצ'יק

**פטר שבצ'יק** (בצ'כית: **Petr Ševčík**; נולד ב-4 במאי 1994) הוא כדורגלן צ'כי, המשחק בעמדת הקשר בפ.ק. יבלונץ, בהשאלה מסלביה פראג ובנבחרת צ'כיה.

## קריירת מועדונים

שבצ'יק החל לשחק כדורגל בעיירה קטנה בשם סופיקוביצה במחוז יסניק עד שעבר למחלקות הנוער של סיגמה אולומוץ. במהלך שנת 2014 הוא יצא בהשאלה לקבוצת אופאבה ואת הבכורה שלו בקבוצה הבוגרת של אולומוץ ערך בשנת 2016. ביולי 2016, שבצ'יק עבר לסלובן ליברץ.

בינואר 2019, שבצ'יק עבר לסלביה פראג. ב-18 באפריל של אותה השנה, הוא הבקיע צמד במשחק הגומלין של שלב רבע הגמר במסגרת הליגה האירופית מול צ'לסי.

## קריירה בינלאומית

הוא ערך את הופעת הבכורה שלו במדים של הנבחרת הצ'כית ב-14 בנובמבר 2019 במשחק במסגרת מוקדמות יורו 2020 מול נבחרת קוסובו, שבו הוא החליף את לוקאש מאסופוסט בדקה ה-76. ב-12 ביוני 2024 זומן לסגל נבחרת צ'כיה ליורו 2024. בעקבות פציעה של מיכל סאדילק.

## תארים
### קבוצתיים
;סלביה פראג
* אליפות צ'כיה (3): 2018/19, 2019/20, 2020/21
* הגביע הצ'כי (3): 2018/19, 2020/21, 2022/23

## קישורים חיצוניים

## הערות שוליים

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני נבחרת צ'כיה
קטגוריה:כדורגלני יורו 2020
קטגוריה:כדורגלני סיגמה אולומוץ
קטגוריה:כדורגלני סלובן ליברץ
קטגוריה:כדורגלני סלביה פראג
קטגוריה:צ'כים שנולדו ב-1994
קטגוריה:כדורגלני פ.ק. יבלונץ